***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2023-2024 нче уку елы)

**5 нче сыйныф**

**Үткәрү вакыты – 120 минут**

**Максималь балл – 56**

**I. Тестлардан дөрес җавапны билгеләгез.**

1. Саңгырау тартык авазлардан гына торган сүзне билгеләгез. **(2 балл)**

а) мәктәп

ә) ишек

б) кыңгырау

в) акбур

2. Нечкә сузык авазлардан гына торган исемне билгеләгез. **(2 балл)**

а) Илнур

ә) Алмазия

б) Гөлчәчәк

в) Мансур

3. Җөмләдәге кече тел (увуляр) [**қ**] авазының санын билгеләгез. **(2 балл)**

*Сукыр күп күрер, аксак күп йөрер.* (Мәкаль)

а) 1

ә) 2

б) 3

в) 4

4. Җөмләдәге басымы соңгы иҗеккә төшмәгән сүзне билгеләгез. **(2 балл)**

*Һөнәр ашарга сорамый, үзе ашата.* (Мәкаль)

а) һөнәр

ә) ашарга

б) сорамый

в) ашата

5. ***Саран*** сүзенең антонимын билгеләгез. **(2 балл)**

а) тар

ә) тырыш

б) тыйнак

в) юмарт

6. Кушма сүзне билгеләгез. **(2 балл)**

а) чүлмәк

ә) билбау

б) кура җиләге

в) савыт-саба

7. Җөмләдәге исемнең килешен билгеләгез. **(2 балл)**

*Сандугачны сайрарга өйрәтмиләр.* (Мәкаль)

а) баш килеш

ә) иялек килеше

б) юнәлеш килеше

в) төшем килеше

8. Җөмләдәге калын хәрефләр белән бирелгән сүзнең төрен билгеләгез. **(2 балл)**

*Егет кешегә* ***җитмеш*** *төрле һөнәр дә аз.* (Мәкаль)

а) исем

ә) сыйфат

б) сан

в) фигыль

9. Боерык фигыль кулланылган мәкальне билгеләгез. **(2 балл)**

а) Кәкре агачсыз урман булмый.

ә) Агачтан яфрак төшми тормый.

б) Алма агачыннан ерак төшми.

в) Алманың кызылына алданма.

10. Җөмләнең иясен билгеләгез. **(2 балл)**

*Акылсыз башка алтын бүрек файда бирми.* (Мәкаль)

а) башка

ә) акылсыз

б) бүрек

в) алтын

**II. Башыгызны эшләтегез.**

Хәрефләрне дөрес итеп урнаштырып, мәкальне укыгыз һәм языгыз. **(5 балл)**

ЗНИДЕЕГҢ РШЫЫП НЛЕӘБ ТБАЫЛОГП МУЙБЛЫ.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**III. Теоретик бирем.**

Сызыклар өстенә тиешле авазны һәм сүзләрне языгыз. **(8 балл)**

В хәрефе [в] һәм [ ***\_\_*** ] авазларын белдерә. Сүзләрнең мәгънәләре ***\_\_\_\_\_\_\_\_\_\_\_\_\_\_*** сүзлекләрдә күрсәтелә. Бер тамырдан ясалган сүзләр ***\_\_\_\_\_\_\_\_\_\_\_\_\_\_*** сүзләр дип атала. -га/-гә – ***\_\_\_\_\_\_\_\_\_\_\_\_\_\_*** килеше кушымчасы. Мин, син, ул – ***\_\_\_\_\_\_\_\_\_\_*** алмашлыклары. Ия ***\_\_\_\_\_\_\_\_\_\_\_\_\_\_*** килештәге зат алмашлыклары белән белдерелә ала. Җөмләләр ***\_\_\_\_\_\_\_\_\_\_\_\_\_\_*** уйны белдерә. ***\_\_\_\_\_\_\_\_\_\_\_\_\_\_*** кисәкләр бер-берсе белән тезүле бәйләнештә килә.

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(3 балл)**

Рано вставай.

Не бойсы воды – мойся!

Вовремя пей, вовремя ешь.

(*Самуил Маршак*)

2. Төшеп калган хәрефләрне языгыз. **(4 балл)**

Без га..ләбез белән спорт яратабыз. Көн саен иртән паркта йөгерәбез. ..нем белән абыем й..з..ргә яраталар. Мин хоккей белән ш..г..льләнәм.

..әр көнне без җиләк-җимеш ашыйбыз. Мин баллы ризык ашамыйм. Ул т..шләргә зыянлы.

2.1. Сүзләрнең антонимнарын языгыз. **(3 балл)**

көн – \_\_\_\_\_\_\_\_\_\_\_ баллы – \_\_\_\_\_\_\_\_\_\_\_ зыянлы – \_\_\_\_\_\_\_\_\_\_\_

2.2. Сүзләрнең синонимнарын языгыз. **(3 балл)**

йөгерү – \_\_\_\_\_\_\_\_\_\_\_ баллы – \_\_\_\_\_\_\_\_\_\_\_ зыянлы – \_\_\_\_\_\_\_\_\_\_\_

3. Сез нинди ризыклар ашарга яратасыз? Дөрес туклану ни өчен кирәк? Шул хакта 8-10 җөмләдән торган бәйләнешле текст языгыз. **(10 балл)**